CELEX: C2005/217/49
Language: hu
Date: 2005-09-03 00:00:00
Title: C-184/05. sz. ügy: A Hoge Raad der Nederlanden 2005. április 22-i határozatával a Twoh International BV kontra Staatssecretaris van Financiën ügyben benyújtott előzetes döntéshozatal iránti kérelem

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/25
            
         A Hoge Raad der Nederlanden 2005. április 22-i határozatával a Twoh International BV kontra Staatssecretaris van Financiën ügyben benyújtott előzetes döntéshozatal iránti kérelem
   (C-184/05. sz. ügy)
   (2005/C 217/49)
   Az eljárás nyelve: holland
   A Hoge Raad der Nederlanden (Hollandia) 2005. április 22-i határozatával, amely 2005. április 25-én érkezett a Bíróság Hivatalához, a Twoh International BV kontra Staatssecretaris van Financiën ügyben előzetes döntéshozatal iránti kérelmet nyújtott be az Európai Közösségek Bíróságához.
   A Hoge Raad der Nederlanden a következő kérdésről kéri a Bíróság döntését:
   Úgy kell-e értelmezni a hatodik irányelv (1) 28c. cikke A. részének a) pontját együttesen a kölcsönös hatósági segítségnyújtásról szóló irányelvvel (2) és rendelettel (3), hogy amennyiben az érkezési tagállam nem küldött önkéntesen relevánsnak tekintendő információt, a feladás vagy szállítás indulási helye szerinti tagállam köteles a valószínűsített érkezési tagállamot információ átadásra kérni, és annak eredményét a termékek feladása vagy szállítása igazolásának vizsgálata során figyelembe vennie?
   
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1977.6.13., 1. o.; magyar nyelvű különkiadás: 9. fejezet, 1. kötet, 23. o.).
   
      (2)  A tagállamok illetékes hatóságainak kölcsönös segítségnyújtásáról a közvetlen adóztatás területén szóló, 1977. december 19-i 77/799/EGK tanácsi irányelv (HL L 336., 1977.12.27., 15. o.; magyar nyelvű különkiadás: 9. fejezet, 1. kötet, 63. o.) (a 92/12/EK irányelv által módosított szöveg) (HL L 76., 1992.3.23., 1.o.; magyar nyelvű különkiadás: 9. fejezet, 1. kötet, 179. o.)
   
      (3)  A közvetett adózás (hozzáadottérték-adó) területén történő közigazgatási együttműködésről szóló, 1992. január 27-i 218/92/EGK tanácsi rendelet (HL L 24., 1992.2.1., 1. o.).